Foto: EPA AQSh elchixonasi Tel-Avivdan al-Qudsga 2019 yil oxiriga qadar ko‘chiriladi. Bu haqda AQSh vitse-prezidenti Mayk Pens ma’lum qildi, deb xabar bermoqda «Bi-bi-si». U Isroil parlamenti oldidagi nutqida shunday bayonot bilan chiqqan. Pensning chiqishi parlamentning arab a’zolari tomonidan uzib qo‘yilgan, ular AQSh prezidenti Donald Trampning elchixonani ko‘chirish bo‘yicha qaroriga qarshi chiqishmoqda. Avvalroq, Tramp AQShning Isroildagi elchixonasi 2018 yilda Al-Qudsga ko‘chirilmasligini aytgandi. “Yil oxirigachami? Biz turli ssenariylarni muhokama qilmoqdamiz. Biz buni unchalik mo‘ljallamayapmiz. Yo‘q”, deb aytgan Tramp tegishli savol yuzasidan Reuters axborot agentligiga bergan intervyusida. Trampning aytishicha, Al-Qudsdagi elchixona “ajoyib bo‘ladi, biroq 1,2 mlrd dollar turmaydi”.